ชมวาฬ ทานปู ดูดนตรี 2-4  ธันวาคมนี้ ต้อนรับนักท่องเที่ยว กระตุ้นเศรษฐกิจ
นางศิริรัตน์ ทรงความดี นายกเทศมนตรีตำบลหาดเจ้าสำราญ กล่าวว่า เทศบาลตำบลหาดเจ้าสำราญ จัดงาน “ชมวาฬ ทานปู ดูดนตรี” ระหว่างวันที่ 2-4 ธันวาคม 2565 ณ บริเวณชายทะเลหาดชมวาฬ (ซอยข้างประปาหาดเจ้าสำราญ) เพื่อส่งเสริมและสนับสนุนการท่องเที่ยว กระตุ้นเศรษฐกิจ สร้างรายได้ให้ประชาชนในพื้นที่และประชาสัมพันธ์ชายหาดแห่งใหม่ของหาดเจ้าสำราญกิจกรรมภายในงาน จัดกิจกรรมดนตรีริมทะเล นักท่องเที่ยวสัมผัสบรยากาศ ยามเย็นริมทะเล ฟังเพลงชิวๆ ทานอาหารทะเลสดๆ จากร้านค้ามากว่า 90 ร้านค้า ถ่ายรูปริมทะเล มาร่วมกันเช็คอิน&amp;แชร์ ร่วมสร้างสีสันกับงาน “ชมวาฬ ทานปู ดูดนตรี” ตั้งแต่วันนี้ (2-4 ธันวาคม 2565) เวลา 17.00 น.-23.00 น. ณ บริเวณชายหาดทะเลชมวาฬ ชายหาดแห่งใหม่ของจังหวัดเพชรบุรี